CELEX: 32011D0095
Language: bg
Date: 2011-02-11 00:00:00
Title: 2011/95/ЕС: Решение на Комисията от 11 февруари 2011 година за разрешаване на метод за класификация на кланични трупове на свине във Великото херцогство Люксембург (нотифицирано под номер C(2011) 750)

12.2.2011   
            
            
               BG
            
            
               Официален вестник на Европейския съюз
            
            
               L 38/40
            
         РЕШЕНИЕ НА КОМИСИЯТА
   от 11 февруари 2011 година
   за разрешаване на метод за класификация на кланични трупове на свине във Великото херцогство Люксембург
   (нотифицирано под номер C(2011) 750)
   (само текстът на френски език е автентичен)
   (2011/95/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква м) във връзка с член 4 от него,
   като има предвид, че:
   
               (1)
            
            
               В буква Б, точка IV, параграф 1 от приложение V към Регламент (ЕО) № 1234/2007 се предвижда, че за класифицирането на кланичните трупове на свинете съдържанието на постно месо в кланичния труп се определя чрез методи на категоризиране, разрешени от Комисията, като това могат да са единствено статистически доказани методи за оценка, които почиват на физическо измерване на една или повече анатомични части на кланичния труп на свиня. Разрешаването на един или друг метод за категоризиране зависи от неговото съответствие на максимално допустимата статистическа грешка при оценката. Допустимото отклонение е определено в член 23, параграф 3 от Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (2).
            
         
               (2)
            
            
               Великото херцогство Люксембург е на мнение, че националната му формула трябва непременно да бъде актуализирана, за да се отчете напредъкът в развъждането, постигнат за последните 20 години. Последната актуализация на уравнението за постно месо в рамките на инструмента за класифициране HGP-2 беше извършена през 1989 г. и разрешена с Решение 89/51/ЕИО на Комисията (3).
            
         
               (3)
            
            
               Следователно Великото херцогство Люксембург отправи искане до Комисията за разрешаване на метод за класифициране на кланични трупове на свине на територията си и представи подробно описание на пробното разрязване в протокола, предвиден в член 23, параграф 4 от Регламент (ЕО) № 1249/2008, като в него посочи принципите, върху които този метод се основава, резултатите от пробното му разрязване и уравнението за оценяване на процента постно месо.
            
         
               (4)
            
            
               След разглеждане на тази молба бе установено, че условията за разрешаване на този метод за класификация са изпълнени. Поради това този метод за класификация следва да бъде разрешен във Великото херцогство Люксембург.
            
         
               (5)
            
            
               Промяна на уредите или на методите за класификация може да се разреши единствено чрез ново решение на Комисията, прието с оглед на придобития опит. В такъв случай настоящото разрешение може да бъде отменено.
            
         
               (6)
            
            
               Решение 89/51/ЕИО следва съответно да бъде отменено. С оглед на техническите обстоятелства обаче, свързани с въвеждането на нови устройства и ново уравнение, методът за класифициране на кланични трупове на свине, разрешен с Решение 89/51/ЕИО, следва да продължи да се прилага до 28 февруари 2011 г.
            
         
               (7)
            
            
               Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   В съответствие с буква Б, точка IV, параграф 1 от приложение V към Регламент (ЕО) № 1234/2007 се разрешава използването на следния метод за категоризиране на кланични трупове на свине във Великото херцогство Люксембург: уредът „Hennessy Grading Probe (HGP 4)“ и съответните методи за оценка, подробности за които се съдържат в приложението.
   Член 2
   Промени на уредите или методите за оценка не са разрешени.
   Член 3
   Решение 89/51/ЕИО се отменя.
   Великото херцогство Люксембург може обаче да продължи да прилага метода за класифициране на кланични трупове на свине, разрешен с Решение 89/51/ЕИО, до 28 февруари 2011 г.
   Член 4
   Адресат на настоящото решение е Великото херцогство Люксембург.
   
      Съставено в Брюксел на 11 февруари 2011 година.
      
         
            За Комисията
         
         Dacian CIOLOŞ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 337, 16.12.2008 г., стр. 3.
   
      (3)  ОВ L 20, 25.1.1989 г., стр. 31.
   
      ПРИЛОЖЕНИЕ
      
         Метод за класификация на кланични трупове на свине във Великото херцогство Люксембург
      
      
                  1.
               
               
                  Класификацията на кланични трупове на свине се извършва с уреда, наречен „Hennessy Grading Probe (HGP 4)“.
               
            
                  2.
               
               
                  Уредът е снабден със сонда с диаметър от 5,95 милиметра (и 6,3 милиметра на нивото на острието на върха на сондата), съдържаща фотодиод (Siemens LED от вида LYU 260-ЕО) и детектор на светлина от вида Silonex SLCD-61N1, и е с оперативно разстояние на измерване между 0 и 120 милиметра. Резултатите от измерванията се трансформират в съдържание на постно месо директно чрез HGP 4 или чрез компютър, свързан с него.
               
            
                  3.
               
               
                  Съдържанието на постно месо в кланичните трупове се изчислява по следната формула:
                  LMP = 62,49268 – 0,94725·F + 0,16604·М
               
            
                  4.
               
               
                  където:
                  
                              LMP
                           
                           
                              =
                           
                           
                              оцененото процентно съдържание на постно месо в кланичния труп
                           
                        
                              F
                           
                           
                              =
                           
                           
                              дебелината на сланината на гърба (с кожата) в милиметри, измерена на 7 cm от разреза на трупа между последните 2-ро и 3-то ребро,
                           
                        
                              M
                           
                           
                              =
                           
                           
                              дебелината на гръбния мускул в милиметри, измерена по същото време и на същото място като F.
                           
                        Тази формула се отнася до кланични трупове с тегло между 50 и 120 килограма.